钦定古今图书集成/明伦汇编/氏族典/第376卷 > 董沄
## 钦定古今图书集成/明伦汇编/氏族典/第376卷 > 董沄

按《杭州府志》：“沄字复宗，别号萝石，海宁人。生而乐善，
家贫，割产以让其兄。有友质田于沄，逮其疾革，即以
券还之。以能诗闻江湖间。年六十八，游会稽，闻阳明
讲学，试往听之，忽有得，叹曰：‘吾非至夫子之门，几虚
此生矣’！遂北面焉。平日之同为诗者，非笑之，沄曰：‘吾
从吾之所好尔’。阳明为之作《从吾道人记》。”沄虽晚而
闻道，然所得甚粹。尝言“五星聚奎而生濂洛，五星聚
室而生阳明”，人以为笃论。嘉靖甲午卒。有《语录》《诗稿》
传世。